|  |  |  |
| --- | --- | --- |
| 大乘单译经·第0483部 | 佛说檀持罗麻油述经一卷 | 东晋西域三藏竺昙无兰译 |
| * 经名 · 卷数 · 跋序   佛说檀持罗麻油述经 | * 品名 · 品数 * 译作者 | 字体：大号中号 小号 |
| 佛说檀持罗麻油述经  佛在摩竭国因沙夺山中。时佛子罗云随佛在山中。罗云夜卧为鬼神所娆惊起。明日至佛所为佛作礼。却在一面树下坐。罗云以手扶颊。低头不乐默然不语。佛即问罗云。何以低头如畏怖 状。罗云言我昨日夜卧。为鬼神所娆。佛语罗云。天下或生人娆人。或山神娆人。或道沟边鬼神娆人。或善死鬼神娆人。来欲试人经道恐人。欲知其心坚濡。佛语罗云。汝取佛辟鬼神咒。后傥有鬼神来娆汝者。持是鬼神名字。以慈心说之。  阿波竭 证证竭 无多萨 喜迟比迟沾波沾波迦罗准 维陵无 因轮无 指轮无 汉沙无因登罗 宋林罗 和林罗 波耶越罗 檀持罗。  佛言是檀持罗经。佛故为诸弟子结恩经。佛告诸弟子。有急者当读之。鬼神傥来娆人者。当持慈心哀心。净还自视五藏思念五藏。佛说是经时。日月尚有堕地。佛语终不有异。今佛说是檀持罗经。以说生人欲来娆人者不得娆人。山神亦不得娆人。道沟边鬼神亦不得娆人。腥死鬼神亦不得娆人。善死鬼神亦不得娆人。闻是语火为不然。食饭得毒毒为不行。欲杀人刀为不向。溺深水中为不没难。群有四子人行空闲处。若行县邑中大国中。若对会若大坐中。耆老中伴侣中。步行中坐卧中。值有蛊道家者。向读是经蛊道为不行。佛即为罗云说。使罗云为诸比丘比丘尼优婆塞优婆夷及诸白衣。皆令讽诵之。  [上一部：乾隆大藏经·大乘单译经·佛说摩尼罗亶经一卷](http://qldzj.com/htmljw/0482.htm)  [下一部：乾隆大藏经·大乘单译经·佛说护诸童子陀罗尼咒经一卷](http://qldzj.com/htmljw/0484.htm) | | |
| 乾隆大藏经·大乘单译经·佛说檀持罗麻油述经 | | |